מארינר 3

מארינר 3 (אנגלית: Mariner 3) הייתה אחת משתי גשושיות זהות שתוכננו ונבנו על ידי המעבדה להנעה סילונית (JPL) בשביל תוכנית מארינר-מאדים 1964 של נאס"א. תפקידן של הגשושיות היה לבצע תצפיות מדעיות על מאדים מקרוב, להעביר מידע על מאדים וסביבתו, לצלם תמונות של פני השטח שלו ולבצע מדידות על האטמוספירה שלו. מארינר 3 הייתה הגשושית השלישית בתוכנית מארינר.

מארינר 3 שוגרה ב-5 בנובמבר 1964 ב-LC-13 בנמל החלל קייפ קנוורל, אך הגשושית לא נפרדה ממשגרה והלוחות הסולאריים שלה לא יכלו להיפתח ולהטעין את הסוללות, שהתרוקנו תוך זמן קצר. הגשושית נמצאה במסלול סביב השמש כשהקשר עמה אבד.

כשלושה שבועות לאחר מכן, ב-28 בנובמבר 1964, שוגרה בהצלחה הגשושית הזהה מארינר 4 לעבר מאדים.

מכשור
המכשור שנכלל במארינר 3:
מצלמת וידאו
מגנטומטר
גלאי לאבחון פלזמה
טלסקופ למדידת הקרינה הקוסמית
גלאי קרינה אלקטרומגנטית
תא ליינון קרינה קוסמית
גלאי אבק קוסמי

ראו גם

מארינר 4
תוכנית מארינר
תוכנית מארס

קישורים חיצוניים
פרופיל המשימה של מארינר 3 באתר נאס"א לחקר מערכת השמש.
תוכנית הטיסה של תוכנית מארינר-מאדים 1964 (PDF)

הערות שוליים

משימות לחקר מערכת השמש
גשושיות אמריקאיות
תוכנית מארינר
משימות כושלות לחקר החלל